साल 2016, यही महीना था, तारीख थी 17 अगस्‍त का, जब करोड़ो लोगों की उम्‍मीदों को पूरा करने के इरादे से विनेश फोगाट मैट पर उतरी थी, मुकाबला शुरू हुआ, लेकिन एक ही झटके में विनेश के साथ करोड़ो लोगों की उम्‍मीदें उनके चोट के साथ ही टूट गई. चीन की सुन यानन के खिलाफ मुकाबले के दौरान वह चोटिल हो गई और उन्‍हें स्‍ट्रेचर पर बाहर जाना पड़ा था, इसके बाद उन्‍हें मैदान पर वापसी करने में समय लगा, लेकिन भारत की इस स्‍टार पहलवान ने जहां अपना मुकाबला अधूरा छोड़ा था, वहीं से इसे आगे बढ़ाया. जकार्ता में उन्‍होंने सुन यनान को आसानी से मात देकर गोल्‍ड के लिए अपना सफर आगे बढ़ाया और सभी जापान की युकी को हराकर गोल्‍ड मेडल दिलाया.